Rotting Christ

Οι Rotting Christ είναι ελληνικό black metal μουσικό συγκρότημα, το οποίο ιδρύθηκε το 1987, στην Αθήνα. Πρόκειται για μία από τις πρώτες black metal μπάντες στην Ελλάδα, ίσως σημαντικότερο black metal συγκρότημα της Νότιας Ευρώπης καθώς και από τις κορυφαίες μπάντες στην ευρωπαϊκή underground metal σκηνή. Είναι επίσης υπεύθυνοι για τη δημιουργία του ελληνικού ήχου στο black metal που επικρατούσε στις αρχές της δεκαετίας του 1990. Έχουν δώσει περισσότερα από 1500 lives εκτός συνόρων σε χώρες όπως: η Γερμανία, η Αγγλία, η Γαλλία, η Μολδαβία, η Ρουμανία, η Βουλγαρία, η Τουρκία, η Ρωσία, οι Ηνωμένες Πολιτείες της Αμερικής, το Μεξικό, η Ινδία, το Περού, η Κολομβία, η Βραζιλία,Ταϊλάνδη, η Σρι Λάνκα κ.ά.

 Οι Rotting Christ ιδρύθηκαν από τους αδελφούς Σάκη και Θέμη Τόλη, οι οποίοι ζούσαν στη Νέα Ιωνία, ενώ διένυαν, ακόμη, την εφηβική ηλικία (16 και 14 ετών αντίστοιχα). Κατάφερναν να έρχονται σε επαφή με άλλα μπλακ μέταλ συγκροτήματα από τη Νορβηγία, τη Σουηδία και την Αγγλία, μέσω ταχυδρομείου, ανταλλάσσοντας, έτσι, ιδέες και demo. Οι πρώτες τους ηχογραφήσεις ήταν σε grindcore ύφος, τα ντέμο Leprosy Of Death(1988), Decline's Return(1989) και το 7" split The Other Side Of Life (1989) με τους Sound Pollution. Στη συνέχεια άλλαξαν ύφος και ηχογράφησαν το demo Satanas Tedeum (1989) που ήταν η πρώτη black metal κυκλοφορία τους. Μέχρι και τρία χρόνια μετά την ίδρυσή τους, έπαιζαν σε μικρά κλαμπ και σε καταλήψεις σχολείων. Στις 16 Σεπτεμβρίου 1989 έπαιξαν στο Υπόγειο της Πάτρας με Death Courier και Cactus, ήταν πιθανότατα το πρώτο τους live εκτός Αθηνών. Τo 1992, υπέγραψαν συμβόλαιο με μια γαλλική δισκογραφική εταιρεία, η οποία τούς έδωσε τη δυνατότητα να πραγματοποιήσουν την πρώτη τους ευρωπαϊκή περιοδεία, μαζί με τους Immortal και τους Blasphemy, σε Γαλλία, Γερμανία και Δανία. Ακολούθησε μια παγκόσμια περιοδεία με τίτλο "Fuck Christ Tour", το 1993. Έπειτα, υπήρξε μια σύντομη συνεργασία με μια ελληνική δισκογραφική εταιρεία. Ωστόσο, τα μέλη του συγκροτήματος ήταν δυσαρεστημένα με τη διανομή των δίσκων τους και απεφάσισαν να την αναλάβουν οι ίδιοι, γυρνώντας οδοιπορικώς την Ευρώπη και παραδίδοντας στις γνωστότερες δισκογραφικές εταιρείες του εξωτερικού τους δίσκους και τα ντέμο τους. Αποτέλεσμα όλων αυτών ήταν η δεκαετής συνεργασία με τη μεγάλη γερμανική δισκογραφική εταιρεία Century Media. Στις 17 Ιουνίου του 2011, οι Rotting Christ συμμετείχαν με τους Iron Maiden, Slipknot και Total Riot, στο Sonisphere Festival, το οποίο έλαβε χώρα στο TerraVibe Park, της Μαλακάσας. Τον Φεβρουάριο του 2012, ο κιθαρίστας Γιώργος Μπόκος ανακοίνωσε την αποχώρησή του από τους Rotting Christ, έπειτα από έξι χρόνια συνεργασίας, για να ενταχθεί στους Stone Cold Dead. Ταυτόχρονα, η μπάντα ανακοίνωσε ότι, θα εμφανιζόταν με την αυθεντική της σύνθεση στο Nuclear War Now! Festival. Τον Ιούνιο του 2012, το συγκρότημα ξεκίνησε να ηχογραφεί το νέο του άλμπουμ, με τίτλο "Κατά τον Δαίμονα Εαυτού". Στα τέλη Δεκεμβρίου του 2012 ανακοινώθηκαν τα δύο νέα μέλη της μπάντας: ο κιθαρίστας Γιώργος Εμμανουήλ, που αντικαθιστά το Γιώργο Μπόκο, και ο μπασίστας Βαγγέλης Καρζής. Ο Ανδρέας Λάγιος, που είχε ήδη αποχωρήσει από την μπάντα, συνεχίζει να παίζει μπάσο στους Nightstalker. Το Φεβρουάριο του 2019, ο κιθαρίστας Γιώργος Εμμανουήλ ανακοίνωσε την αποχώρησή του από τους Rotting Christ. Στις 20 Μαίου 2019, ο μπασίστας Βαγγέλης Καρζής ανακοίνωσε και αυτός την αποχώρηση του από το συγκρότημα σε δημοσίευση στο προφίλ του στο Facebook. Το όνομα της μπάντας έχει προκαλέσει πολλά προβλήματα στην δημοφιλία της. Το Νοέμβριο του 1999, ο Ρεπουμπλικανός πολιτικός Γκάρυ Μπάουερ χαρακτήρισε, μεταξύ άλλων, τα μέλη του συγκροτήματος, ως αντικαθολικούς. Ο Σάκης Τόλης, απαντώντας, δήλωσε: "Ζώντας σε (υποτιθέμενη) δημοκρατία, έχω την εντύπωση ότι, όλοι έχουμε το δικαίωμα να κάνουμε κριτική στις θρησκείες, εάν το θέλουμε. Εμείς απλά πιστεύουμε ότι είναι σάπιες (rotting). Αυτό δε σημαίνει ότι, κάνουμε σταυροφορία υπέρ του Σατανά".Σε ένα φεστιβάλ, στο οποίο θα συμμετείχαν οι Rotting Christ και οι Megadeth, η συμμετοχή των δεύτερων ακυρώθηκε, καθώς ο τραγουδιστής των Megadeth αρνείτο πεισματικά να παίξει μαζί τους, λόγω του ονόματός τους. Τα μέλη των Rotting Christ αντιτίθενται στις θρησκείες και πιστεύουν πως, αποτελούν "ένα από τα χειρότερα ανθρώπινα δημιουργήματα". Το μουσικό στυλ της μπάντας είναι επηρεασμένο από μέταλ συγκροτήματα, όπως, οι Venom, οι Celtic Frost, οι Bathory και οι Kreator. Σάκης Τόλης - Κιθάρα, φωνητικά Θέμης Τόλης - Ντραμς Kώστας Χελιώτης - Μπάσο Κωνσταντίνος Φουκαράκης - Κιθάρα Passage to Arcturo (1991) Thy Mighty Contract (1993) Non Serviam (1994) Triarchy of the Lost Lovers (1996) A Dead Poem (1997) πούλησε πάνω από 50,000 αντίτυπα σε όλη την Ευρώπη Sleep of the Angels (1999) Khronos (2000) Genesis (2002) Sanctus Diavolos (2004) Theogonia (2007) Aealo (2010) (Συμμετέχει η Ντιαμάντα Γκαλάς) Κατά Τον Δαίμονα Εαυτού (2013) (Συμμετέχουν η Ελένη και η Σουζάνα Βουγιουκλή) Rituals (2016) The Heretics (2019) Επίσημη ιστοσελίδα Rotting Christ στο Rocking